open-index/open-wikipedia-markdown huggingface dataset:
এলি কারতঁ

থাম্ব|ডান|গণিতবিদ এলি কারতঁ
**এলি কারতঁ** () (৯ই এপ্রিল, ১৮৬৯ - ৬ই মে, ১৯৫১) একজন প্রভাবশালী ফরাসি গণিতবিদ। তিনি লী গ্রুপসমূহের তত্ত্ব ও তাদের জ্যামিতিক প্রয়োগের ওপর মৌলিক গবেষণা সম্পাদন করেন। এছাড়া তিনি গাণিতিক পদার্থবিজ্ঞান, অন্তরক জ্যামিতি ও গ্রুপ তত্ত্বে বিশেষ অবদান রাখেন। তাঁর ডক্টরেট অভিসন্দর্ভ আজও গণিতের তরুণ ছাত্রদের কাছে কৌতূহলের বিষয়। অন্তরক জ্যামিতিতে তিনি connection বা সংযোগের যে ধারণা উপস্থাপন করেন, তা গণিতের এই শাখাটির একটি মৌলিক ধারণা।

## পাদটীকা


বিষয়শ্রেণী:ফরাসি গণিতবিদ
বিষয়শ্রেণী:১৮৬৯-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:১৯শ শতাব্দীর ফরাসি গণিতবিদ
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সোসাইটির বিদেশি সদস্য
আলফ্রেড নর্থ হোয়াইটহেড

**আলফ্রেড নর্থ হোয়াইটহেড** () (১৫ই ফেব্রুয়ারি, ১৮৬১ র‌্যাম্‌স‌গেট, কেন্ট, ইংল্যান্ড – ৩০শে ডিসেম্বর, ১৯৪৭ ক্যামব্রিজ, ম্যাসাচুসেটস, যুক্তরাষ্ট্র) ইংরেজ বংশোদ্ভূত গণিতবিদ ও পরবর্তীকালে দার্শনিক। তিনি বীজগণিত, যুক্তিবিজ্ঞান, গণিতের ভিত্তি, বিজ্ঞানের দর্শন, পদার্থবিজ্ঞান, অধিবিদ্যা ও শিক্ষার ওপর লেখেন। বারট্রান্ড রাসেলের সাথে মিলে তিনি সুবিশাল *[[প্রিন্সিপিয়া ম্যাথেম্যাটিকা]]* রচনা করেন। 

## তথ্যসূত্র

বিষয়শ্রেণী:ব্রিটিশ গণিতবিদ
বিষয়শ্রেণী:ব্রিটিশ দার্শনিক
বিষয়শ্রেণী:মার্কিন দার্শনিক
বিষয়শ্রেণী:১৮৬৭-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২০শ শতাব্দীর ইংরেজ লেখক
বিষয়শ্রেণী:সিলভেস্টার পদক বিজয়ী
বিষয়শ্রেণী:২০শ শতাব্দীর মার্কিন অর্থনীতিবিদ
বিষয়শ্রেণী:১৮৬১-এ জন্ম
বিষয়শ্রেণী:১৯শ শতাব্দীর মার্কিন দার্শনিক
বিষয়শ্রেণী:১৯শ শতাব্দীর প্রাবন্ধিক
বিষয়শ্রেণী:১৯শ শতাব্দীর দার্শনিক
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২০শ শতাব্দীর মার্কিন দার্শনিক
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:মার্কিন পুরুষ প্রাবন্ধিক
বিষয়শ্রেণী:বিশ্লেষক দার্শনিক
বিষয়শ্রেণী:ইংরেজ প্রাবন্ধিক
বিষয়শ্রেণী:ব্রিটিশ অ্যাকাডেমির সভ্য
বিষয়শ্রেণী:রয়েল সোসাইটির সভ্য
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:অর্থশাস্ত্রের দার্শনিক
বিষয়শ্রেণী:শিক্ষার দার্শনিক
বিষয়শ্রেণী:ভাষার দার্শনিক
বিষয়শ্রেণী:ধর্মের দার্শনিক
বিষয়শ্রেণী:বিজ্ঞানের দার্শনিক
বিষয়শ্রেণী:২০শ শতাব্দীর মার্কিন পুরুষ লেখক
অগাস্টাস ডি মর্গান

থাম্ব|ডান|অগাস্টাস ডি মর্গান
**অগাস্টাস ডি মর্গান** () (২৭শে জুন, ১৮০৬—১৮ই মার্চ, ১৮৭১) ভারতে জন্মগ্রহণকারী ব্রিটিশ গণিতবিদ ও যুক্তিবিজ্ঞানী। তিনি ডি মরগানের বিধিসমূহ (*De Morgan's Law*) আবিষ্কার করেন এবং গাণিতিক আরোহ পদ্ধতির (*Mathematical Induction*) ধারণা সুসংবদ্ধ করেন। চাঁদের ডি মর্গান জ্বালামুখটি তাঁর নামে নামকরণ করা হয়েছে।

## আরো দেখুন

বিষয়শ্রেণী:ব্রিটিশ গণিতবিদ
বিষয়শ্রেণী:ব্রিটিশ যুক্তিবিজ্ঞানী
বিষয়শ্রেণী:ব্রিটিশ দার্শনিক
বিষয়শ্রেণী:১৮০৬-এ জন্ম
বিষয়শ্রেণী:১৮৭১-এ মৃত্যু
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ইংরেজ দার্শনিক
বিষয়শ্রেণী:ভিক্টোরীয় লেখক
বিষয়শ্রেণী:১৯শ শতাব্দীর ব্রিটিশ দার্শনিক
চার্লস স্যান্ডার্স পার্স

thumb|right|চার্লস স্যান্ডার্স পেয়ার্স
**চার্লস স্যান্ডার্স পেয়ার্স** (ইংরেজি: Charles Sanders Peirce) (সেপ্টেম্বর ১০, ১৮৩৯ – এপ্রিল ১৯, ১৯১৪) বিবিধ বিদ্যায় পারদর্শী মার্কিন পদার্থবিজ্ঞানী ও দার্শনিক। তিনি ক্যামব্রিজ, ম্যাসাচুসেটস-এ জন্ম নেন। যদিও তিনি রসায়নবিদ হিসেবে শিক্ষালাভ করেন ও বিজ্ঞানী হিসেবে প্রায় ৩০ বছর চাকরি করেন, বর্তমানকালে তার মূল পরিচিতি ঘটেছে যুক্তিবিজ্ঞান, গণিত, দর্শন ও সংকেতবিজ্ঞানে অবদান রাখার কারণে। দার্শনিক পল ওয়াইজ ১৯৩৪ সালে পেয়ার্স সম্বন্ধে *[[Dictionary of American Biography]]*-তে লেখেন যে পেয়ার্স ছিলেন "the most original and versatile of American philosophers and America's greatest logician", অর্থাৎ "মার্কিন দার্শনিকদের মধ্যে সবচেয়ে মৌলিক ও বহুমুখী এবং আমেরিকার সর্বশ্রেষ্ঠ যুক্তিবিজ্ঞানী"।পেয়ার্স নিগ্রোদের রাজনৈতিক অধিকার সম্পর্কে বলেছিলেন,"all man are equal in their political rights,negroes are man.therefore,negroes are equal in political rights to whites"

বিষয়শ্রেণী:১৮৩৯-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:১৯শ শতাব্দীর মার্কিন গণিতবিদ
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:চার্লস স্যান্ডার্স পার্স
বিষয়শ্রেণী:১৯শ শতাব্দীর মার্কিন দার্শনিক
বিষয়শ্রেণী:২০শ শতাব্দীর মার্কিন গণিতবিদ
বিষয়শ্রেণী:২০শ শতাব্দীর মার্কিন দার্শনিক
বিষয়শ্রেণী:মার্কিন পরিসংখ্যানবিদ
বিষয়শ্রেণী:বিশ্লেষক দার্শনিক
বিষয়শ্রেণী:ভাববাদী
বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:যুক্তিবিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:শিক্ষার দার্শনিক
বিষয়শ্রেণী:ভাষার দার্শনিক
বিষয়শ্রেণী:বিজ্ঞানের দার্শনিক
উপসাগর

[200px|থাম্ব|ডান| [স্পেন|স্পেনের সান সেবাস্টিয়ানের উপসাগর]]
[200px|থাম্ব|[বঙ্গোপসাগর, দক্ষিণ এশিয়া]]
[থাম্ব|200px| বারাকোয়া উপসাগর, [কিউবা]]
থাম্ব|ডান|200px|ইজামির উপসাগর, তুরস্ক

**উপসাগর** হচ্ছে তিন দিক স্থল দ্বারা বেষ্টিত একটি জলভাগ। উপসাগরের জল সাধারণত শান্ত হয়। বড় বড় উপসাগরকে ইংরেজিতে *গালফ* (gulf) ও বলা হয় থাকে। আবার ক্ষুদ্রাকৃতির খাড়া পাড় বিশিষ্ট উপসাগর বা সমুদ্রের খাঁড়িগুলি ইংরেজিতে *ফ্যোর্ড* (fjord,  or ) নামেও পরিচিত। সাধারণত ছোটো ছোটো উপসাগরগুলি সৃষ্টি হয় নরম শিলা বা মাটি ঢেউয়ের দ্বারা অপসারিত হয়ে। শক্ত শিলাগুলি ক্ষয়প্রাপ্ত হয় অনেক দেরীতে। ফলে অন্তরীপ সৃষ্টি হয়। উপসাগরগুলিতে মাছ ও অন্যান্য সামুদ্রিক প্রাণী দেখা যায়। আবার উপসাগরগুলি অন্য কোনো উপসাগরের সঙ্গে সংযুক্তও হতে পারে (উদাহরণ স্বরূপ, জেমস উপসাগর হাডসন উপসাগরের সঙ্গে সংযুক্ত। বঙ্গোপসাগর ও হাডসন উপসাগরের মতো বৃহদাকার উপসাগরগুলিতে সামুদ্রিক ভূবিদ্যাগত বৈচিত্র্য চোখে পড়ে।

## উপসাগরসমূহ
কয়েকটি ছোটো আকারের সুপরিচিত উপসাগর হল:
* বে অফ পিগস
* সান ফ্রান্সিসকো উপসাগর
* গালফ অফ গুয়েনা

গালফ নামে পরিচিত কয়েকটি মাঝারি আকারের উপসাগর:
* বিস্কে উপসাগর
* পারস্য উপসাগর
* গালফ অফ টনকিন
* গালফ অফ কারপেন্টারিয়া

কয়েকটি বড় উপসাগর:
* হাডসন উপসাগর
* বঙ্গোপসাগর
* মেক্সিকো উপসাগর

কয়েকটি জলভাগ যা *গালফ* নামে পরিচিত হলেও আসলে প্রণালী:
* গালফ অফ ওমান
* গালফ অফ এডেন

## আরও দেখুন
* বে প্ল্যাটফর্ম
* বঙ্গোপসাগর
* অন্তরীপ
## তথ্যসূত্র


বিষয়শ্রেণী:ভূগোল
বিষয়শ্রেণী:জলরাশি
বিষয়শ্রেণী:উপকূলীয় ও মহাসামুদ্রিক ভূমিরূপ
বিষয়শ্রেণী:উপকূলীয় ভূগোল
আব্রাআম দ্য মোয়াভ্র্‌

থাম্ব|ডান|আব্রাআম দ্য ময়ভার
**আব্রাম দ্য মোয়াভ্র**  () ফরাসি গণিতবিদ যিনি পরে ইংল্যান্ডে বসতি স্থাপন করেন। তার দ্য মোয়াভ্র্-এর উপপাদ্য ত্রিকোণমিতিতে জটিল সংখ্যার আলোচনায় একটি পরিচিত উপপাদ্য। তবে তার আগেই তিনি সম্ভাবনার (probability) উপর দুইটি উল্লেখযোগ্য রচনা প্রকাশ করেন। ১৭১৮ সালে প্রকাশিত *[[The Doctrine of Chances]]* বইয়ে তিনি বহু সমস্যা পর্যবেক্ষণ করেন এবং কিছু নীতি আবিষ্কার করেন, যেমন স্বাধীন ঘটনা (independent event) এবং গুণনবিধির (product law) ধারণা। পরবর্তীতে তিনি স্টার্লিং-এর সূত্র আবিষ্কার করেন এবং সম্ভবতঃ প্রথম ব্যক্তি হিসাবে পরিমিত ঘটনাসংখ্যা বক্ররেখার (normal frequency curve) ব্যবহার করেন।

## পাদটীকা


বিষয়শ্রেণী:ফরাসি গণিতবিদ
বিষয়শ্রেণী:১৬৬৭-এ জন্ম
বিষয়শ্রেণী:১৭৫৪-এ মৃত্যু
বিষয়শ্রেণী:রয়েল সোসাইটির সভ্য
বিষয়শ্রেণী:ফরাসি বিজ্ঞান একাডেমির সদস্য
গাব্রিয়েল ক্রেমার

**গাব্রিয়েল ক্রেমার** (জুলাই ৩১, ১৭০৪ - জানুয়ারি ৪, ১৭৫২) সুইজারল্যান্ডীয় গণিতবিদ যিনি ১৭৫০ সালে বীজগণিতীয় বক্ররেখা-র উপর গবেষণা প্রকাশ করেন, এবং এতে রৈখিক সমীকরণের ব্যবস্থা সমাধানের একটি নিয়ম উপস্থাপন করেন। তার নামে এই নিয়মের নাম রাখা হয়েছে ক্রেমারের নিয়ম। তবে ম্যাকলরিন আগেই এই নিয়মটি সম্পর্কে জানতেন।

## তথ্যসূত্র

## বহিঃসংযোগ

বিষয়শ্রেণী:সুইজারল্যান্ডীয় গণিতবিদ
বিষয়শ্রেণী:১৭০৪-এ জন্ম
বিষয়শ্রেণী:১৭৫২-এ মৃত্যু
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সোসাইটির বিদেশি সদস্য
চু শি-চিয়ে

**চু শিচিয়ে** (ম্যান্ডারিন চীনা ভাষায়: 朱世杰 *ট্‌ষু ষ্‌র্‌ চ্‌য়ে*) (আনুমানিক ১৩শ শতক) চীনের সেরা গণিতবিদদের একজন। তিনি দুইটি গুরুত্বপূর্ণ বই লেখেন, যাদের মধ্যে সি ইউয়ান ইউ চিয়েন (四元玉鑒 *স্র্‌ উ্যয়্যান্‌ উ্য চ্‌য়েন্‌*, অর্থাৎ "চার উপাদানের মহার্ঘ আয়না") নামের দ্বিতীয়টি অধিকতর গুরুত্বপূর্ণ। তার উল্লেখযোগ্য কাজের মধ্যে রয়েছে পর্যায়ক্রমিক আসন্নীকরণ (successive approximation) ব্যবহার করে সমীকরণের সমাধান নির্ণয় এবং সসীম পার্থক্য (finite difference) ব্যবহার করে ধারাসমূহের সমষ্টি (sum of series) নির্ণয়। পাসকালের ত্রিভুজের একটি চিত্রও তার কাজে প্রকাশ পায়, যা চীনে অনেক আগে থেকেই, তার সময়েরও আগে, জানা ছিল।

বিষয়শ্রেণী:চীনা গণিতবিদ
বিষয়শ্রেণী:১২৪৯-এ জন্ম
বিষয়শ্রেণী:১৩১৪-এ মৃত্যু
পাফনুতি লভোভিচ চেবিশেভ

thumb|right|পাফনুতি লভোভিচ চেবিশেভ
**পাফনুতি লভোভিচ চেবিশেভ** () ( – ) রুশ গণিতবিদ এবং গণিতের সেন্ট পিটার্সবার্গ ঘরানার প্রতিষ্ঠাতা। বীজগণিত, গাণিতিক বিশ্লেষণ ও সম্ভাবনা তত্ত্বে তার কাজের ফলাফল আজও বহুল ব্যবহৃত। সংখ্যাতত্ত্বে তিনি প্রমাণ করেন যে ৩ অপেক্ষা বড় যেকোন n-এর জন্য n এবং 2n-2 এর মাঝে অন্তত একটি মৌলিক সংখ্যা আছে।

## তথ্যসূত্র

বিষয়শ্রেণী:রুশ গণিতবিদ
বিষয়শ্রেণী:১৮২১-এ জন্ম
বিষয়শ্রেণী:১৮৯৪-এ মৃত্যু
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সোসাইটির বিদেশি সদস্য
বোনাভেনতুরা কাভালিয়েরি

**বোনাভেনতুরা কাভালিয়েরি** () (১৫৯৮-১৬৪৭) ইতালীয় গণিতবিদ যিনি ক্ষেত্রফল ও আয়তন গণনার জন্য তার ‘অবিভাজ্য’ (indivisibles) পদ্ধতির জন্য পরিচিত। তার পদ্ধতিতে একটি ক্ষেত্রফলকে অনেকগুলি রেখার সমষ্টি এবং একটি আয়তনকে অনেকগুলি ক্ষেত্রফলের সমষ্টি হিসাবে কল্পনা করা হয়। তার এই কাজেই যোগজকলনের (intergral calculus) প্রাথমিক ধারণার দেখা মিলে।

তার পদ্ধতির একটি উপপাদ্য নিম্নরূপ: যদি দুইটি ঘনবস্তুর উচ্চতা একই হয় এবং ভূমির সমান্তরালে ও সমদূরত্বে অবস্থিত ছেদাংশের ক্ষেত্রফল সমান হয়, তবে তাদের আয়তন সমান হবে।

## তথ্যসূত্র

## বহিঃসংযোগ

বিষয়শ্রেণী:ইতালীয় গণিতবিদ
বিষয়শ্রেণী:পিসা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৫৯৮-এ জন্ম
বিষয়শ্রেণী:১৬৪৭-এ মৃত্যু
পাউলি মেট্রিক্স

থাম্ব|ওল্ফগ্যাং পাওলি
**পাউলি মেট্রিক্স** বলতে এক সেট মেট্রিক্সকে বোঝায়, প্রতিটি স্থান মাত্রার জন্য একটি করে। মেট্রিক্সগুলো হলো:
:
\sigma_1 = \sigma_x =
\begin{pmatrix}
0&1\\
1&0
\end{pmatrix}


:
\sigma_2 = \sigma_y =
\begin{pmatrix}
0&-i\\
i&0
\end{pmatrix}


:
\sigma_3 = \sigma_z =
\begin{pmatrix}
1&0\\
0&-1
\end{pmatrix}


## গাণিতিক বৈশিষ্ট্য
মেটিক্সগুলো হারমিশিয়ান এবং ইউনিটারি। এছাড়াও এদের বৈশিষ্ট্য হচ্ছে,
* \sigma_1^2 = \sigma_2^2 = \sigma_3^2 = \begin{pmatrix} 1&0\\0&1\end{pmatrix} = I যেখানে I অভেদক মেট্রিক্স।
* \sigma_1\sigma_2 = i\sigma_3\,\!
:\sigma_3\sigma_1 = i\sigma_2\,\!
:\sigma_2\sigma_3 = i\sigma_1\,\!
: এবং প্রতিবিনিময়যোগ্যতা, সকল i, j এর জন্য
:\sigma_i\sigma_j = -\sigma_j\sigma_i
উপোরোক্ত বৈশিষ্ট্যগুলি এক সাথে লেভি-সিভিটা চিহ্ন ( \varepsilon_{a b c}) আর ক্রোনেকার ডেল্টার ( \delta_{a b}) সাহায্যে লেখা যেতে পারে :
:\begin{matrix}
[\sigma_a, \sigma_b]     &=& 2 i \varepsilon_{a b c}\,\sigma_c \\[1ex]
\{\sigma_a, \sigma_b\} &=& 2 \delta_{a b} \cdot I
\end{matrix}

## তথ্যসূত্র

বিষয়শ্রেণী:ঘূর্ণন প্রতিসাম্য
বিষয়শ্রেণী:পদার্থবিজ্ঞান
বিষয়শ্রেণী:ম্যাট্রিক্স
বিষয়শ্রেণী:গাণিতিক পদার্থবিজ্ঞান
দ্য মোয়াভ্রের উপপাদ্য

থাম্ব|দ্য মোয়াভ্রের উপপাদ্যের চিত্র
ত্রিকোণমিতি এবং জটিল সংখ্যার আলোচনায় **দ্য মোয়াভ্রের উপপাদ্যটি** হলো, কোন (জটিল) সংখ্যা x-এর জন্য,
:\left(\cos x+i\sin x\right)^n=\cos\left(nx\right)+i\sin\left(nx\right).\,

যেখানে n একটি পূর্ণসংখ্যা। এই উপপাদ্যটি ফরাসি গণিতবিদ আব্রাহাম দ্য মোয়াভ্রের আবিষ্কার।

## তথ্যসূত্র

## বহিঃসংযোগ
* De Moivre's Theorem for Trig Identities by Michael Croucher, Wolfram Demonstrations Project.

বিষয়শ্রেণী:উপপাদ্য
বিষয়শ্রেণী:জটিল বিশ্লেষণের উপপাদ্য
জিরোলামো কার্দানো

thumb|right|জিরোলামো কার্দানো এর স্কেচ
**জিরোলামো কার্দানো** (); জন্ম: ১৫০১; মৃত্যু: ১৫৭৬) একজন ইতালীয় চিকিৎসক, গণিতবিদ, জ্যোতিষী ও জুয়াড়ি ছিলেন। তিনি ইতালির পাভিয়া শহরে জন্মগ্রহণ করেন। তার শৈশব সুখের ছিল না। তিনি ছোটবেলা থেকেই অত্যন্ত প্রতিভাধর ছিলেন। বড় হয়ে তিনি এক উচ্ছৃঙ্খল বহুশাস্ত্রজ্ঞে পরিণত হন। তিনি ১৫৪৩ সালে পাভিয়া বিশ্ববিদ্যালয়ে এবং ১৫৬২ সালে বোলোনিয়া বিশ্ববিদ্যালয়ে চিকিৎসাবিজ্ঞানের অধ্যাপক নিযুক্ত হন। ১৫৫১ সালে তিনি স্কটল্যান্ডের আর্চবিশপ সেন্ট অ্যান্ড্রুজের অ্যাজমা (শ্বাসকষ্টউদ্রেককারী ব্যধি) সারিয়ে দেন এবং লন্ডনে রাজা ৬ষ্ঠ এডওয়ার্ডের রাশিফল বলে দেন। তিনি যীশুখ্রিস্টের রাশিফলও প্রকাশ করেছিলেন। এ কারণে ১৫৭০ সালে তাকে ধর্মদ্রোহিতার অপরাধে গ্রেপ্তার করা হয়। কিন্তু পোপ ৫ম পিউস তাকে মুক্তি দেন।

কার্দানো প্রায় ২০০টির  মত বই লিখেছিলেন, তবে এদের মধ্যে সবচেয়ে বিখ্যাত হল *আর্স মাগ্‌না* (*Ars Magna*) বইটি। এই বইতেই সাধারণ ত্রিঘাত সমীকরণ ও সাধারণ চতুর্ঘাত সমীকরণের সমাধান প্রথম প্রকাশিত হয়, যদিও এই সমাধান দুইটিতে যথাক্রমে তারতাইলিয়া ও কার্দানোর সহকারী লুদোভিকো ফেরারি'র অবদান ছিল। কার্দানো তার সময়কার বীজগণিত ও ত্রিকোণমিতিতে গভীর জ্ঞানসম্পন্ন একজন অসাধারণ গণিতবিদ ছিলেন। কার্দানোর আরেকটি বিখ্যাত বই হল *লিবের দে লুদো আলেয়ায়ে* (*Liber de ludo aleae*), যাতে গাণিতিক সম্ভাবনার একেবারে প্রাথমিক কিছু গাণিতিক ধারণা সন্নিবিষ্ট হয়েছে; এই বইতে কার্দানো তার জুয়াড়ি জীবনের অভিজ্ঞতা কাজে লাগান।

মৃত্যুর কিছুদিন আগে কার্দানো তার আত্মজীবনী *দে প্রোপ্রিয়া ভিতা* (*De propria vita*) লেখা শেষ করেন। কার্দানোর ব্যক্তিজীবন সুখের ছিল না। তার এক ছেলেকে স্ত্রীকে হত্যার দায়ে মৃত্যুদণ্ড দেওয়া হয়, এবং তার আরেক ছেলে বিভিন্ন অপরাধের কারণে প্রায়ই কারাগারে নিক্ষিপ্ত হতেন।

## তথ্যসূত্র

বিষয়শ্রেণী:ইতালীয় গণিতবিদ
বিষয়শ্রেণী:১৫০১-এ জন্ম
বিষয়শ্রেণী:১৫৭৬-এ মৃত্যু
হেনরি ব্রিগস

**হেনরি ব্রিগ্‌স** (ইংরেজি: Henry Briggs *হেন্‌রি ব্রিগ্‌জ়্‌*) (১৫৬১-১৬৩০) ইংরেজ গণিতবিদ যিনি ১০ ভিত্তিক সাধারণ লগারিদম প্রবর্তন করেন, যাকে এক সময় ব্রিগসীয় লগারিদম নামে উল্লেখ করা হতো।নেপিয়ার যখন তার লগারিদমের সারণি প্রকাশ করেন, তখন ব্রিগস তার সাথে গিয়ে দেখা করেন এবং ১০ ভিত্তির একটি বিকল্প লগারিদমের সংজ্ঞা প্রস্তাব করেন। ১৬১৭ সালে, নেপিয়ারের মৃত্যুর বছরে, ব্রিগস প্রথম ১০০০ সংখ্যার জন্য তার লগারিদম প্রকাশ করেন। ১৬২৪ সালে তিনি ৩০,০০০ লগারিদম সমৃদ্ধ সারণি প্রকাশ করেন; এই লগারিদমগুলি দশমিকের পরে ১৪ ঘর পর্যন্ত সঠিক ছিল।

## তথ্যসূত্র

## আরও দেখুন
*CORDIC algorithm
## বহিঃসংযোগ
*'৪০০ বছরের পুরাতন তথ্য , ডাউনলোড উপযোগী কিছু ভিডিও, অডিও, ছবি)
*

বিষয়শ্রেণী:ইংরেজ গণিতবিদ
বিষয়শ্রেণী:১৫৬১-এ জন্ম
বিষয়শ্রেণী:১৬৩০-এ মৃত্যু
বিষয়শ্রেণী:সেন্ট জনস কলেজ, কেমব্রিজের সভ্য
বিষয়শ্রেণী:সেন্ট_জন_কলেজ,_কেমব্রিজের_প্রাক্তন_শিক্ষার্থী
এমিল বোরেল

থাম্ব|220px|Émile Borel
**ফেলিক্স এদুয়ার জুস্‌তাঁ এমিল বোরেল** () (১৮৭১-১৯৫৬) ফরাসি গণিতবিদ যিনি বাস্তব মানবিশিষ্ট ফাংশনসমূহের প্রথম দিককার গবেষক। তাঁর কাজের ফলাফল পরবর্তীকালে সেট তত্ত্ব ও পরিমাপ তত্ত্বে (measure theory) গুরুত্বপূর্ণ ভূমিকা রাখে।

## পাদটীকা

বিষয়শ্রেণী:ফরাসি গণিতবিদ
বিষয়শ্রেণী:১৮৭১-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:১৯শ শতাব্দীর ফরাসি গণিতবিদ
বিষয়শ্রেণী:ফরাসি বিজ্ঞান একাডেমির সদস্য
মাক্স বর্ন

**মাক্স বর্ন** (; *মাক্স্‌ বোয়ান্‌*) (১৮৮২ - ১৯৭০) পোলীয়-জার্মান গণিতবিদ ও তাত্ত্বিক পদার্থবিজ্ঞানী যিনি তার সময়কার সেরা বিজ্ঞানীদের সাথে কাজ করেন, যাদের মধ্যে ভের্নার হাইজেনবের্গ, ভোল্‌ফগাং পাউলি, এনরিকো ফের্মি ও পল ডিরাক অন্যতম। তিনি কোয়ান্টাম বলবিজ্ঞানের উপর গুরুত্বপূর্ণ কাজ প্রকাশ করেন। এরপর তিনি তরঙ্গ ফাংশনের একটি পরিসংখ্যানিক ব্যাখ্যা প্রদান করেন, যার জন্য ১৯৫৪ সালে তাকে পদার্থবিজ্ঞানে নোবেল পুরস্কার দেওয়া হয়।

## জন্ম
থাম্ব|গোটেনজেনে জন্মের কবরস্থান
ম্যাক্স বর্ন ১৮৮২ সালের ১১ ডিসেম্বর ব্রেস্লাউ (বর্তমানের Wrocław, পোল্যান্ড), তৎকালীন জার্মান সাম্রাজ্যের প্রুশিয়ার রাজতন্ত্রের সিলেসিয়া রাজ্যে, এক ইহুদি পরিবারে জন্মগ্রহণ করেন।

তিনি ছিলেন একজন শারীরতত্ত্ববিদ এবং ভ্রূণবিদ গুস্তাভ বোর্নের জন্মগ্রহণকারী দুই সন্তানের একজন, যিনি ব্রেসলাউ বিশ্ববিদ্যালয়ের ভ্রূণবিদ্যার অধ্যাপক ছিলেন,  এবং তার স্ত্রী মার্গারেথে (গ্রেচেন), শিল্পপতিদের সাইলিসিয়ান পরিবার থেকে। ১৯৮৬ সালের ২ আগস্ট ম্যাক্সের চার বছর বয়সে তিনি মারা যান। ম্যাক্সের একটি বোন ছিল, কেথে, যিনি ১৮৮৪ সালে জন্মগ্রহণ করেছিলেন, এবং তার সৎ ভাই, উলফগ্যাং, তার বাবার দ্বিতীয় বিবাহ থেকে, বার্থা লিপস্টাইনের কাছে। উলফগ্যাং পরে নিউইয়র্কের সিটি কলেজে শিল্প ইতিহাসের অধ্যাপক হন।

## শিক্ষাজীবন

## তথ্যসূত্র

বিষয়শ্রেণী:জার্মান গণিতবিদ
বিষয়শ্রেণী:জার্মান পদার্থবিজ্ঞানী
বিষয়শ্রেণী:১৮৮২-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:হামবোল্ড বিশ্ববিদ্যালয়ের শিক্ষক
বিষয়শ্রেণী:মাক্স প্লাংক পদক বিজয়ী
বিষয়শ্রেণী:২০শ শতাব্দীর ব্রিটিশ পদার্থবিজ্ঞানী
বিষয়শ্রেণী:কেমব্রিজ বিশ্ববিদ্যালয়ের শিক্ষক
বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:জার্মান নোবেল বিজয়ী
বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:আলোক পদার্থবিজ্ঞানী
বিষয়শ্রেণী:কোয়ান্টাম পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:গ্যোটিঙেন বিশ্ববিদ্যালয়ের প্রাক্তন শিক্ষার্থী
নিকোলা বুরবাকি

**নিকোলা বুরবাকি** () একটি ছদ্মনাম। কিছু গণিতবিদ, যাদের বেশীর ভাগই ফরাসি ছিলেন, এই নামটি ব্যবহার করতেন। ১৯৩৯ সাল থেকে তারা বিশুদ্ধ গণিতের একটি বিশ্বকোষীয় জরিপ, যার নাম তারা দিয়েছিলেন Élements de mathématique, নির্মাণের লক্ষ্যে এই নাম ব্যবহার করে বিভিন্ন খণ্ড প্রকাশ করতে থাকেন। তাদের কাজের পরিমাণ বিস্তৃত হলেও এর প্রভাব ছিল মিশ্র। কোন কোন মহলে এটিকে অত্যন্ত গুরুত্বপূর্ণ কাজ হিসাবে ধরা হতো। আবার কোন কোন মহলে এটি তেমন গুরুত্ব পায়নি। বুরবাকির কাজকে আধুনিক গণিতের সাংগঠনিক ধারার প্রধান কাজ হিসেবে গণ্য করা হয়।

এই গ্রুপের নাম উনিশ শতকের ফরাসি জেনারেল চার্লস-ডেনিস বুরবাকি থেকে উদ্ভূত।

## তথ্যসূত্র

## পাদটীকা

## গ্রন্থ তালিকা
* 
* 
* 
* 
* 
*  Presumptive author: Jean Dieudonné. Authorized translation of the book chapter *L'architecture des mathématiques*, appearing in English as a journal article.
* 
* 
* 
* 
* 

বিষয়শ্রেণী:ফরাসি গণিতবিদ
বিষয়শ্রেণী:১৯৩৫-এ প্রতিষ্ঠিত সংগঠন
ক্রিস্টোফার রেন

**স্যার ক্রিস্টোফার রেন** (; ৩০ অক্টোবর ১৬৩২ – ৮ মার্চ ১৭২৩)(ইংরেজি Sir Christopher Wren, পুরোন শৈলীতে অক্টোবর ২০, ১৬৩২ - ফেব্রুয়ারি ২৫, ১৭২৩) হলেন ১৭শ শতকের একজন ইংরেজ নির্মাতা, জ্যোতির্বিদ, এবং তৎকালীন ইংল্যান্ডের সেরা স্থপতি।  তিনি লন্ডন শহরে ৫৩টি গির্জার নকশা প্রণয়ন করেন। এর মধ্যে সবচেয়ে বিখ্যাত হলো সেন্ট পলের ক্যাথেড্রাল, যার কাজ ১৭১০ সালে সম্পন্ন হয়েছিল।  এছাড়াও তিনি অনেক প্রখ্যাত ভবনের নকশা করেছেন। তিনি রয়াল সোসাইটির প্রতিষ্ঠাতা এবং প্রথম সভাপতি (১৬৮০-৮২)। তার গবেষণাকে আইজাক নিউটন ও ব্লেইজ প্যাসকাল গুরুত্বের সাথে নিয়েছিলেন।

## তথ্যসূত্র

বিষয়শ্রেণী:১৬৩২-এ জন্ম
বিষয়শ্রেণী:১৭২৩-এ মৃত্যু
বিষয়শ্রেণী:ইংরেজ স্থপতি
বিষয়শ্রেণী:অসম্পূর্ণ
বিষয়শ্রেণী:রয়েল সোসাইটির সভাপতি
বিষয়শ্রেণী:ইংরেজ পদার্থবিজ্ঞানী
বিষয়শ্রেণী:ইংরেজ বিজ্ঞানী
বিষয়শ্রেণী:নাইটস ব্যাচেলর
বিষয়শ্রেণী:ব্রিটিশ বৈজ্ঞানিক যন্ত্র নির্মাতা
বিষয়শ্রেণী:রয়েল সোসাইটির প্রতিষ্ঠাতা সভ্য
রাফায়েল বোমবেল্লি

**রাফায়েল বোমবেল্লি** () (১৫২৬ - ১৫৭২) ইতালীয় গণিতবিদ। তিনিই সম্ভবতঃ প্রথম ব্যক্তি যিনি জটিল সংখ্যা নিয়ে কাজ শুরু করেন এবং তার বই "লালজেব্রাতে" (l'Algebra) এর উল্লেখ করেন। তিনি ত্রিঘাত সমীকরণের সমাধান করার সময় ঋণাত্মক সংখ্যার বর্গমূল বের করতে গিয়ে এই কাজ শুরু করেন।

বিষয়শ্রেণী:১৫২৬-এ জন্ম
বিষয়শ্রেণী:১৫৭২-এ মৃত্যু
বিষয়শ্রেণী:ইতালীয় গণিতবিদ
হেরমান বন্ডি

thumb|হেরমান বন্ডি|220x220পিক্সেল
**হেরমান বন্ডি** () (১লা নভেম্বর, ১৯১৯ - ১০ই সেপ্টেম্বর, ২০০৫) অস্ট্রীয় গণিতবিদ, পদার্থবিজ্ঞানী ও জ্যোতির্বিজ্ঞানী যিনি যুক্তরাজ্যে সরকারি বিজ্ঞানী ও একাডেমিক হিসাবে কাজ করেন। তিনি মহাবিশ্বের স্থিতিশীল অবস্থার তত্ত্ব নির্মাণে সহায়তা করেন। তবে সাধারণ আপেক্ষিকতা তত্ত্বে অবদানের জন্যও তিনি স্মরণীয়। 

## আরও দেখুন

## তথ্যসূত্র

বিষয়শ্রেণী:ব্রিটিশ জ্যোতির্বিজ্ঞানী
বিষয়শ্রেণী:আলবার্ট আইনস্টাইন পদক বিজয়ী
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:১৯১৯-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:২০শ শতাব্দীর ব্রিটিশ গণিতবিদ
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ইহুদি নাস্তিক
বিষয়শ্রেণী:ব্রিটিশ নাস্তিক
বিষয়শ্রেণী:ব্রিটিশ মানবতাবাদী
বিষয়শ্রেণী:রয়েল সোসাইটির সভ্য
বিষয়শ্রেণী:ইহুদি বিজ্ঞানী
বিষয়শ্রেণী:কিংস_কলেজ_লন্ডনের_শিক্ষক
গট্‌লব ফ্রেগে

**ফ্রিড্‌রিশ লুডভিগ গটলব ফ্রেগে** (; ; ৮ই নভেম্বর ১৮৪৮, ভিস্‌মার – ২৬শে জুলাই ১৯২৫, বাড ক্লাইনেন) জার্মান গণিতবিদ যিনি পরবর্তীতে যুক্তিবিজ্ঞানী ও দার্শনিকে পরিণত হন। তিনি আধুনিক গাণিতিক যুক্তিবিজ্ঞান ও বিশ্লেষণী দর্শনের গোড়াপত্তনে ভূমিকা রাখেন। তার কাজ বিংশ শতাব্দীর দর্শনে, বিশেষত ইংরেজিভাষী দেশগুলোতে, গভীর প্রভাব ফেলে। ২১ শতকের গোড়ার দিকে, ফ্রেজকে ব্যাপকভাবে অ্যারিস্টটলের পর সর্বশ্রেষ্ঠ যুক্তিবিদ এবং গণিতের সবচেয়ে গভীর দার্শনিকদের একজন হিসাবে বিবেচনা করা হয়েছিল। 

## তথ্যসূত্র

বিষয়শ্রেণী:জার্মান গণিতবিদ
বিষয়শ্রেণী:১৮৪৮-এ জন্ম
বিষয়শ্রেণী:১৯২৫-এ মৃত্যু
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:২০শ শতাব্দীর জার্মান লেখক
বিষয়শ্রেণী:১৯শ শতাব্দীর জার্মান দার্শনিক
বিষয়শ্রেণী:২০শ শতাব্দীর জার্মান দার্শনিক
বিষয়শ্রেণী:১৯শ শতাব্দীর জার্মান লেখক
বিষয়শ্রেণী:বিশ্লেষক দার্শনিক
বিষয়শ্রেণী:শিক্ষার দার্শনিক
বিষয়শ্রেণী:ভাষার দার্শনিক
বিষয়শ্রেণী:বিজ্ঞানের দার্শনিক
দ্য আমেরিকান ল্যাঙ্গুয়েজ

***দ্য আমেরিকান ল্যাঙ্গুয়েজ*** (ইংরেজি: The American Language) এইচ এল মেনকেন-এর লেখা ১৯১৯ সালে প্রকাশিত একটি বই, যাতে মার্কিনীরা ইংরেজি ভাষার যে পরিবর্তন সাধন করেছে তার বিবরণ দেয়া হয়েছে।

ওয়াশিংটনের অশ্বেতাঙ্গ পরিচারকদের মুখের ভাষা ("the argot of the colored waiters"), তার প্রিয় লেখক মার্ক টোয়েনের ভাষা এবং বাল্টিমোরের রাস্তার অভিজ্ঞতা মেনকেনকে এই বই লিখতে উদ্বুদ্ধ করে। এই বই লেখার আগে দ্য ইভনিং সান (The Evening Sun) পত্রিকায় কলামলেখক মেনকেন এর বিষয়বস্তু নিয়ে লেখেন এবং এক পর্যায়ে জিজ্ঞেস করেন "Why doesn't some painstaking pundit attempt a grammar of the American language... English, that is, as spoken by the great masses of the plain people of this fair land?" পরবর্তীতে মেনকেন এই বই লিখে নিজেই এ প্রশ্নের উত্তর দেন।

প্রথম মার্কিন অভিধানকার নোয়া ওয়েবস্টারের মত মেনকেনও ইংরেজদের কবল থেকে মার্কিনী ইংরেজিকে রক্ষা করতে চেয়েছিলেন। ৩৭৪ পৃষ্ঠার এই বইটিতে মূল ইংরেজি থেকে মার্কিনী ইংরেজির পার্থক্যের উৎস, কীভাবে এটি ছড়িয়ে পড়ল এবং বিভিন্ন মার্কিনী নাম ও স্ল্যাং-এর বিবরণ দেয়া আছে। মেনকেনের মতে মার্কিনী ইংরেজি ছিল ব্রিটিশ ইংরেজি থেকে অনেক বেশি বর্ণবহুল, জীবন্ত ও সৃষ্টিশীল। বইটি প্রকাশের সাথে সাথে ১৪০০ কপি দুই মাসেই নিঃশেষ হয়ে যায় ও ভূয়সী প্রশংসা পায়।

## বহিঃসংযোগ
* '''দ্য আমেরিকান ল্যাঙ্গুয়েজ'''-এর সম্পূর্ণ বিষয়বস্তুর বিনামূল্য অনলাইন সংস্করণ

বিষয়শ্রেণী:ভাষাবিজ্ঞানের বই
বিষয়শ্রেণী:মার্কিন সংস্কৃতি
বিষয়শ্রেণী:মার্কিন ইংরেজি
এইচ এল মেনকেন

ফ্রেম|এইচ এল মেনকেন
**হেনরি লুইস মেনকেন** (; ১২ সেপ্টেম্বর ১৮৮০ – ২৯ জানুয়ারি ১৯৫৬) একজন মার্কিন সাংবাদিক, ব্যঙ্গলেখক ও সমাজ সমালোচক ছিলেন। তিনি সামাজিক বিষয়াদি, সাহিত্য, সঙ্গীত, প্রখ্যাত রাজনীতিবিদ ও সমকালীন আন্দোলন নিয়ে সোচ্চার ছিলেন। তিনি স্কোপস ট্রায়ালের উপর "মাংকি ট্রায়াল" শিরোনামে তার ব্যঙ্গাত্মক প্রতিবেদন লিখতেন, যা তাকে খ্যাতি এনে দেয়। তাকে বিংশ শতাব্দীর শুরুর দিকের যুক্তরাষ্ট্রের সবচেয়ে প্রভাবশালী লেখকদের একজন হিসেবে গণ্য করা হয়।

পণ্ডিত হিসেবে মেনকেন মার্কিন যুক্তরাষ্ট্রে ইংরেজ ভাষা কীভাবে বলা হয় তার উপর রচিত একাধিক খণ্ডের গবেষণা *দি অ্যামেরিকান ল্যাঙ্গুয়েজ*-এর জন্য সুপরিচিত। তিনি জার্মান দার্শনিক নিৎশের প্রশংসা করতেন, যার জন্য তিনি "মার্কিন নিৎশে" নামেও পরিচিত ছিলেন। তিনি সংগঠিত ধর্মবিশ্বাস, আস্তিক্যবাদ, বিবাচন, জনতুষ্টিবাদ ও প্রতিনিধিত্বপূর্ণ গণতন্ত্রের বিরোধী ছিলেন, শেষোক্ত বিষয়টিকে তিনি অধঃস্তন লোকদের তাদের ঊর্ধ্বতনদের উপর আধিপত্য বিস্তারের কৌশল মনে করতেন। মেনকেন বৈজ্ঞানিক প্রগতির সমর্থক ছিলেন এবং ওস্তিওপ্যাথি ও কাইরোপ্র্যাকটিসের সমালোচক ছিলেন। এছাড়া তিনি অর্থনীতির উন্মুক্ত সমালোচক ছিলেন।

মেনকেন প্রথম বিশ্বযুদ্ধ ও দ্বিতীয় বিশ্বযুদ্ধে মার্কিনীদের অনুপ্রবেশের বিরোধী ছিলেন। তার নিজস্ব দিনলিপিতে কিছু মতামতকে কয়েকজন গবেষক বর্ণবাদী ও ইহুদি-বিদ্বেষী বলে বর্ণনা করেন।  ল্যারি এস. গিবসন যুক্তি দেখান যে জাতিসত্তার প্রতি মেনকেনের দৃষ্টিভঙ্গি বয়সের সাথে সাথে পাল্টাতে থাকে, বিশেষ করে বয়স পঞ্চাশ পার হওয়ার পর থেকে।

ওয়েস্ট বাল্টিমোরের নিকটবর্তী ইউনিয়ন স্কয়ারের বাড়িটি জাদুঘরে পরিণত করা হয়, যার নাম এইচ এল মেনকেন হাউজ। তার পাণ্ডুলিপিসমূহ বিভিন্ন শহর ও বিশ্ববিদ্যালয়ের গ্রন্থাগারে প্রদান করা হয়েছে, তন্মধ্যে সর্বোচ্চ সংকলন রয়েছে বাল্টিমোরের ইনোখ প্র্যাট ফ্রি লাইব্রেরির প্রধান শাখা মেনকেন রুমে।

## তথ্যসূত্র

বিষয়শ্রেণী:১৮৮০-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:মার্কিন প্রাবন্ধিক
বিষয়শ্রেণী:মার্কিন নাস্তিক
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন স্মৃতিকথাকার
বিষয়শ্রেণী:মার্কিন পুরুষ সাংবাদিক
বিষয়শ্রেণী:২০শ শতাব্দীর মার্কিন প্রাবন্ধিক
বিষয়শ্রেণী:২০শ শতাব্দীর মার্কিন ইতিহাসবিদ
বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:সামাজিক সমালোচক
বিষয়শ্রেণী:মার্কিন লেখক
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন সংবাদপত্রের প্রতিবেদক ও সংবাদদাতা
বিষয়শ্রেণী:মার্কিন কলাম লেখক
বিষয়শ্রেণী:২০শ শতাব্দীর মার্কিন স্মৃতিকথাকার
বিষয়শ্রেণী:বিকল্প চিকিৎসার সমালোচক
বিষয়শ্রেণী:ফোর্টীয় ঘটনাবলী
বিষয়শ্রেণী:২০শ শতাব্দীর মার্কিন পুরুষ লেখক
নোয়া ওয়েবস্টার

thumb|right|নোয়া ওয়েবস্টার

**নোয়া ওয়েবস্টার** (Noah Webster) (১৬ই অক্টোবর, ১৭৫৮ – ২৮শে এপ্রিল, ১৮৪৩) মার্কিন অভিধানলেখক, পাঠ্যপুস্তক লেখক, বানান সংস্কারক, রাজনৈতিক লেখক ও সম্পাদক। তাকে "Father of American Scholarship and Education" বলে ডাকা হয়েছে। তার নীল রঙের বাধাই করা বইগুলো পাঁচ প্রজন্মের মার্কিন শিশুদের কীভাবে বানান করতে ও পড়তে হয় তা শেখায়। আমেরিকাতে তার নাম ও "dictionary" শব্দটি সমার্থক হয়ে গিয়েছে। মেরিয়াম-ওয়েবস্টার ডিক্শনারি, যা প্রথম ১৯২৮ সালে *[[An American Dictionary of the English Language]]* নামে প্রকাশিত হয়, তার নাম অমর করে রেখেছে।

## তথ্যসূত্র

বিষয়শ্রেণী:১৭৫৮-এ জন্ম
বিষয়শ্রেণী:১৮৪৩-এ মৃত্যু
বিষয়শ্রেণী:মার্কিন পুরুষ সাংবাদিক
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন অভিধানকার
বিষয়শ্রেণী:ভাষা সংস্কারক
বিষয়শ্রেণী:ইয়েল কলেজের প্রাক্তন শিক্ষার্থী
প্রিন্সিপিয়া ম্যাথেম্যাটিকা

200px|right|thumb|বইটির সংক্ষিপ্ত সংস্করণ ''Principia Mathematica to *56''-এর প্রচ্ছদ
***প্রিন্সিপিয়া ম্যাথেম্যাটিকা*** (Principia Mathematica) গণিতের ভিত্তির ওপর রচিত ৩ খণ্ডের একটি কাজ। আলফ্রেড নর্থ হোয়াইটহেড ও বারট্রান্ড রাসেল এটি রচনা করেন ও ১৯১০ থেকে ১৯১৩ সালের মধ্যে এটি প্রকাশ করেন। এই কাজে সমস্ত গাণিতিক সত্য একটি সুসংজ্ঞায়িত (well-defined) স্বতঃসিদ্ধের সেট ও প্রতীকী যুক্তিবিজ্ঞানের (symbolic logic) যুক্তিবিধি (rules of inference) ব্যবহার করে বের করার চেষ্টা করা হয়।

রাসেল গট্‌লব ফ্রেগের যুক্তিবিজ্ঞান বিষয়ক কাজ অধ্যয়ন করতে গিয়ে বিভিন্ন কূটাভাসের (paradox) সম্মুখীন হন, আর মূলত সেগুলো দূর করার উদ্দেশ্যেই প্রিন্সিপিয়া রচনায় হাত দেন। প্রিন্সিপিয়াতে কূটাভাস এড়ানোর জন্য একটি বিস্তৃত টাইপ ব্যবস্থা (system of types) নির্মাণ করা হয়। এই ব্যবস্থার কিছু বৈশিষ্ট্য - যে কোন সেট তার উপাদানগুলোর চেয়ে উচ্চতর টাইপভুক্ত, "সকল সেটের সেট" এবং এ জাতীয় অন্যান্য উক্তি যা কূটাভাসের জন্ম দেয় সেগুলো বলা যাবে না, ইত্যাদি (রাসেলের কূটাভাস দেখুন)।

গাণিতিক বিশেষজ্ঞরা *প্রিন্সিপিয়া*-কে গাণিতিক যুক্তিবিজ্ঞান ও দর্শনের অন্যতম গুরুত্বপূর্ণ কাজ হিসেবে গণ্য করেন।

## তথ্যসূত্র

**প্রাথমিক**:
*
*
*
*
*
*
*
The first edition was reprinted in 2009 by Merchant Books, , , .

**গৌণ**:
* Stephen Kleene 1952 *Introduction to Meta-Mathematics*, 6th Reprint, North-Holland Publishing Company, Amsterdam NY, .
** 
* Ivor Grattan-Guinness (2000) *The Search for Mathematical Roots 1870–1940*, Princeton University Press, Princeton N.J.,  (alk. paper).
* Ludwig Wittgenstein 2009 *Major Works: Selected Philosophical Writings*, HarperrCollins, NY, NY, . In particular:
:: *Tractatus Logico-Philosophicus* (Vienna 1918, original publication in German).
* Jean van Heijenoort editor 1967 *From Frege to Gödel: A Source book in Mathematical Logic, 1879–1931*, 3rd printing, Harvard University Press, Cambridge MA,  (pbk.)
* Michel Weber and Will Desmond (eds.). *[http://www.academia.edu/279955/Handbook_of_Whiteheadian_Process_Thought Handbook of Whiteheadian Process Thought]*, Frankfurt / Lancaster, Ontos Verlag, Process Thought X1 & X2, 2008.

বিষয়শ্রেণী:গণিতের বই
বিষয়শ্রেণী:১৯১২-এর অ-কল্পকাহিনী বই
বিষয়শ্রেণী:১৯১৩-এর অ-কল্পকাহিনী বই
দাঁতন

থাম্ব|নিমের ডালের দাঁতন
**দাঁতন** (chewstick) হলো দাঁত পরিষ্কারে ব্যবহার করা গাছের ডাল। সাধারণতঃ নিম গাছের ডাল বা শাখার ক্ষুদ্র অংশ কেটে নিয়ে এক পাশে সামান্য চিবিয়ে ছিবড়া বানিয়ে নিম - দাঁতন তৈরী করে তা দিয়ে দাঁত পরিষ্কার করা হয়। এই কাজকে (দাঁতন দিয়ে দাঁত মাজাকে) বলে **দাঁতন করা**। দাঁতন খুব সম্ভবতঃ টুথব্রাশের পূর্বপুরুষ। শহরাঞ্চলে টুথব্রাশের আগমনের ফলে দাঁতনের ব্যবহার কমে গেলেও গ্রামাঞ্চলে এর ব্যাপক ব্যবহার রয়েছে। পশ্চিম ভারতের গ্রামাঞ্চলে নিম দাঁতন ছাড়াও আম,শাল, বকুল, বাবলা ইত্যাদি গাছের ডাল দিয়েও দাঁতন করার রেওয়াজ আছে। দাঁতন একটি গাছের নাম। দাঁতন গাছ বিভিন্ন নামে সমাদৃত যেমন আশশেওড়া, দাতন, দাঁতমাজন, মটকিলা, বনজামির, কওয়াটুটি, মইল্টা। এর বৈজ্ঞানিক নাম হলো Glycosmis  pentaphylla । এর কাছাকাছি সমগোত্রীয় নাম হলো Glycosmis arborea (Roxb.) A. DC. Glycosmis cochinchinensis Pierre ex Engler। 

বিষয়শ্রেণী:দাঁত
বিষয়শ্রেণী:মুখের স্বাস্থ্যবিধি
বিষয়শ্রেণী:প্রাচীন উদ্ভাবন
বিষয়শ্রেণী:মিশরীয় উদ্ভাবন
কয়লা

থাম্ব|কয়লা

**কয়লা** এক প্রকারের জীবাশ্ম জ্বালানী। প্রাচীন কালের বৃক্ষ দীর্ঘদিন মাটির তলায় চাপা পড়ে ধীরে ধীরে কয়লায় পরিণত হয়। সাধারণতঃ কয়লা কালো বর্ণের হয়ে থাকে। কার্বনের একটি রূপ। কাঠ কয়লা কাঠ হতে এবং খনিজ কয়লা খনিতে পাওয়া যায়। ইন্দোনেশিয়া, ভারত, চিন প্রভৃতি দেশে কয়লা খনি আছে।
কেন্দ্র|1000px|থাম্ব|জার্মানির গার্জওয়েলারে ওপেনকাস্ট কয়লা খনি। উচ্চ রেজোলিউশন প্যানোরামা।
## শ্রেণিবিভাগ
কয়লাকে চার শ্রেণীতে ভাগ করা যায়:
* পীট
* লিগনাইট
* বিটুমিনাস
* অ্যানথ্রাসাইট
এদের মধ্যে অ্যানথ্রাসাইট সবচেয়ে উন্নত মানের।
কয়লা কিসে রুপান্তরিত হয়

## আরও দেখুন
* তরলীকৃত প্রাকৃতিক গ্যাস

## তথ্যসূত্র

## বহিঃসংযোগ
* 
* 
* 
* 


বিষয়শ্রেণী:জ্বালানি
বিষয়শ্রেণী:খনিজ পদার্থ
বিষয়শ্রেণী:কয়লা খনন
বিষয়শ্রেণী:অর্থনৈতিক ভূতত্ত্ব
বিষয়শ্রেণী:জীবাশ্ম জ্বালানী
ঝুড়ি

**ঝুড়ি** গোল বেড়যুক্ত অর্ধগোলকাকৃতি বা তার থেকে একটু কম বক্রতার পাত্র যা বেত জাতীয় কাঠি দিয়ে বোনা। ঝুড়ি নানা রকম বুনটের হয়। কম বুনটের চাঁছাড়ি (চেরা বাঁশ) বা চেরা মোটা বেত ইত্যাদি দিয়ে বোনা ঝুড়ি বাগান বা মাটি খোঁড়া ইত্যাদি স্থূল কাজে ব্যবহার হয়। ঘন বুনটের বড় ঝুড়িকে বলে ধামা যার মধ্যে শস্য ইত্যাদি রাখা যায়। ছোট ঝুড়িকে বলে চুপড়ি।

## উপাদান

ঝুড়ি প্রস্তুত করতে এই সকল উপকরণ ব্যবহার করা হয়:
*কঞ্চি
*খড়
*প্লাস্টিক
*ধাতু
*বাঁশ
*পাম

## বহিঃসংযোগ

*
*Baskets, The Women's Committee of the Philadelphia Museum of Art

বিষয়শ্রেণী:পাত্র
বিষয়শ্রেণী:গৃহস্থালী জিনিসপত্র
বিষয়শ্রেণী:খাদ্য মোড়কজাতকরণ
আবহাওয়া নিয়ন্ত্রণ

সংযোগ=https://en.wikipedia.org/wiki/File:A tornado near Anadarko, Oklahoma, on May 3, 1999.jpg|ডান|থাম্ব|১৯৯৯ সালের ওকলাহোমা টর্নেডোর সময় আনাদারকো, ওকলাহোমার কাছে একটি টর্নেডো। আবহাওয়া গবেষকরা এই ধরনের বিপজ্জনক ধরনের আবহাওয়া নির্মূল বা নিয়ন্ত্রণ করতে আকাঙ্খা করেছিলেন।
**আবহাওয়া নিয়ন্ত্রণ** (ইংরেজি Weather control) বলতে বায়ুমণ্ডলের অবস্থার পরিবর্তন সাধন করে স্থানীয় বা আঞ্চলিক পর্যায়ে আবহাওয়ার পরিবর্তন করাকে বোঝায়।

প্রাচীনকাল থেকেই মানুষ আবহাওয়াকে বশে আনতে চেয়েছে। দ্বিতীয় বিশ্বযুদ্ধের পরে মেঘ বপন (cloud seeding) প্রক্রিয়ার মাধ্যমে বৃষ্টিপাত বাড়ানোর চেষ্টা করা হয়েছিল। সাধারণত মেঘের মধ্যে কঠিন কার্বন ডাই অক্সাইড বা সিলভার আয়োডাইড ছড়িয়ে দিয়ে জমাটভবনের নিউক্লিয়াস তৈরির মাধ্যমে বৃষ্টিপাত শুরু করার চেষ্টা করা হয়। তবে এর ফলাফল তেমন আশাব্যঞ্জক হয়নি। তবে এই পরীক্ষায় প্রাপ্ত জ্ঞান ব্যবহার করে শিলাবৃষ্টি নিয়ন্ত্রণের প্রয়াস বেশ সফল হয়েছে। প্লেনের মাধ্যমে শিলাবৃষ্টি উৎপাদনী মেঘে সিলভার আয়োডাইড ছড়িয়ে দিলে বেশি বেশি পরিমাণ শিলাকণা উৎপাদিত হয়, ফলে গড়ে শিলার আকার অনেক হ্রাস পায় ও শিলাবৃষ্টিজনিত ক্ষয়ক্ষতি কম হয়। একই পদ্ধতি প্রয়োগ করে অনেক সময় বিমানবন্দরগুলোতে কুয়াশা দূর করা হয়।

## তথ্যসূত্র

বিষয়শ্রেণী:আবহাওয়া পরিবর্তনকরণ
তথ্য তত্ত্ব

থাম্ব|তথ্য উদ্দেশ্য
**তথ্য তত্ত্ব** () হচ্ছে ফলিত গণিতের একটি শাখা যেখানে উপাত্ত পরিমাপ করা হয়, যাতে করে যত বেশি সম্ভব উপাত্ত কোন মাধ্যমে সংরক্ষণ করা যায় কিংবা কোন চ্যানেলের মধ্য দিয়ে স্থানান্তর করা যায়। উপাত্তের এই পরিমাপ, যাকে তথ্য এনট্রপি বলা হয়, সাধারণত বিটের মাধ্যমে প্রকাশ করা হয়।

তথ্য তত্ত্বের মূলনীতি কাজে লাগিয়ে তৈরি হয়েছে জিপ ফাইল (অবচয়হীন উপাত্ত সংকোচন), এমপিথ্রি (অবচয়যুক্ত উপাত্ত সংকোচন)), এবং ডিএসএল (চ্যানেল কোডিং)।

জ্ঞানের এই শাখাটি গণিত, পরিসংখ্যান, কম্পিউটার বিজ্ঞান, পদার্থবিজ্ঞান, স্নায়ুজীববিজ্ঞান, এবং তড়িৎ প্রকৌশল-এর মিলনস্থল। গভীর মহাশূন্যে ভয়েজার মিশন, কমপ্যাক্ট ডিস্কের উদ্ভাবন, মোবাইল ফোনের বাস্তবায়ন, ইন্টারনেটোর প্রসার, ভাষাবিজ্ঞান ও মানুষের অনুভূতির অধ্যয়ন, কৃষ্ণগহ্বর বোঝা, ইত্যাদি নানান ক্ষেত্রে এই শাখার বহু অবদান আছে।

## তথ্যসূত্র

## বহিঃসংযোগ

* 

বিষয়শ্রেণী:যোগাযোগ
বিষয়শ্রেণী:বিচ্ছিন্ন গণিত
বিষয়শ্রেণী:তথ্য তত্ত্ব
বিষয়শ্রেণী:পরিসংখ্যান
বিষয়শ্রেণী:ব্যবস্থা পরিচালনা বিজ্ঞান
বিষয়শ্রেণী:রৌপ বিজ্ঞান
বিষয়শ্রেণী:যুক্তিবিজ্ঞানের ইতিহাস
বিষয়শ্রেণী:গণিতের ইতিহাস
বিষয়শ্রেণী:তথ্য যুগ
মণ্ডা

thumb|255px|right|মণ্ডা

**মণ্ডা** বাংলাদেশের একটি গোল চ্যাপ্টা আকৃতির বাঙালি মিষ্টান্ন। দেখতে অনেকটা পেঁড়ার মত। "‍মিঠাই-মণ্ডা" একটি বহুল প্রচলিত শব্দবন্ধ। কড়া পাকের সাধারণতঃ দুধের ছানায় চিনি মেশানো ক্ষীরের গরম নরম অবস্থায় গোল তাল পাকানো মণ্ডকে পরিষ্কার শক্ত কোন তলের উপর বিছানো কাপড়ের উপর হাতদিয়ে ছুঁড়ে আছাড় মেরে সাধারণত চ্যাপ্টা করার কাজটি করা হয়। পরে ঠান্ডা হলে শক্ত হয়ে যায় ও তখন কাপড় থেকে খুলে নেওয়া হয়। তাই যেদিকটা নিচে (কাপড়ে লেগে) থাকে সেটা পুরো সমতল হয়, আর অন্য দিকটা একটু উত্তল আর কিনারা একটু ফাটা ফাটা হয়। ক্ষীরের রঙের উপর নির্ভর করে মণ্ডা সাদা বা ঈষৎ হালকা খয়েরি রঙের হয়। (সম্ভবত চিনিকে বেশি গরম করলে পুড়ে বা ক্যারামেলাইজ হয়ে খয়েরি রং হয়)। মণ্ডা সাধারণত কাগজে মুড়ে বিক্রি করা হয়।

হরির লুঠ, ইত্যাদি বাঙালি হিন্দু ধর্মীয় লোকাচারে মণ্ডা বহুল ব্যবহৃত হয়।

বাংলাদেশের ময়মনসিংহ শহরের অদূরবর্তী মুক্তাগাছা নামক স্থানটি মণ্ডা তৈরিতে প্রসিদ্ধ। তবে শেরপুরেও মন্ডা উৎপাদিত হয়। মুক্তাগাছা তে শীতকালে সাধারণত আরও এক ধরনের মন্ডা পাওয়া যায় যা চিনির পরিবর্তে খেজুরের গুড় দিয়ে তৈরি হয়। ২০২৪ সালে মুক্তাগাছার মণ্ডা জিআই পণ্য  হিসাবে স্বীকৃতি পেয়েছে।

## আরও দেখুন
* মুক্তাগাছার মন্ডা

## তথ্যসূত্র

বিষয়শ্রেণী:মিষ্টান্ন
বিষয়শ্রেণী:মিষ্টি
সিঙাড়া

**সিঙাড়া** বা **শিঙাড়া** অবিভক্ত বাংলার ও উড়িষ্যা অঞ্চলের বহুল জনপ্রিয় একধরনের ভাজা নাস্তা যার ত্রিকোণ বা পিরামিড আকৃতির খোলসের মধ্যে নানা রকম পুর ভরা থাকে। সিঙারা সাধারণত নোনতা ও এর ভেতরের পুর ঝাল হয় (তবে মিষ্টি ক্ষীরের সিঙাড়া ব্যতিক্রম)। চায়ের সঙ্গে গরম গরম পরিবেশন করা হয়, সঙ্গে থাকে কোনো রকম চাটনি। যেমন: তেঁতুলের চাটনি, টমেটোর চাটনি ।  পুর হিসেবে সাধারণত আলু, মটরশুঁটি ও বিভিন্ন সবজি'র তরকারি দেওয়া হয় তবে মাংসের কিমা বা মাছের পুর কিংবা গরু বা  খাসি'র কলিজা'র পুর দেওয়া সিঙাড়াও পাওয়া যায়। ক্ষীরের সিঙাড়ার ক্ষেত্রে পুর মিষ্টি ক্ষীর দিয়ে তৈরি করা হয়।

## উৎপত্তি
এটি সমুচা'র বাঙালি সংস্করণ।

সিঙাড়াকে পাঞ্জাবি সমুচা ও বলা হয়, সমুচার আবিস্কার পারস্যে, পরবর্তীতে মোগলরা ভারতে আসলে বিভিন্ন রেসিপির সাথে সমুচা খাওয়া শুরু হয়, ১৫শ খ্রিষ্টাব্দে পাঞ্জাব প্রদেশের চন্ডিঘড়ে জনৈক সিং (শিখ) নাস্তার কারিগর সমুচার মতো সিঙাড়া নামের বর্তমান সিঙাড়া নাস্তাটি তৈরি করেন, তিনি শুধু ভেজিটেবল দিয়ে তৈরি করে, পরে দিল্লির নিজামিয়া এলাকার মুসলিম নাস্তার দোকানিরা আলু কলিজা চিনা বাদাম সহ দিয়ে ভেজ, নন ভেজ দু ধরনের সিঙাড়া চালু করেন, অপুর্ব স্বাদের কারনে দ্রুত মহা ভারতে সিঙাড়া নাস্তার প্রচলন ছড়িয়ে পড়ে।

### কৃষ্ণচন্দ্র
সাল ১৭৬৬ সালে মহারাজা কৃষ্ণচন্দ্রর রাজ হালুইকরের বউ ধরিত্রী বেহরা এক বার সকালে পৌঁছলেন রাজদরবারে। রাজাকে বললেন, তিনি এমন কৌশলে লুচি তরকারি বানাবেন যে, আধ ঘণ্টা পরেও তা গরম থাকবে। রাজা বললেন, তাই হোক। কিন্তু যখনই বলা হবে, তখনই উপস্থিত করতে হবে।

কোমরে আঁচল পেঁচিয়ে ধরিত্রী কাজে লেগে পড়লেন। পাচককে বললেন তরকারি বানাও। আর নিজে বসলেন ময়দার তাল নিয়ে। ছোট ছোট গোল গোল লেচি কেটে দশটা লুচি বেললেন। কাঁচা লুচির মধ্যে তরকারি ভরে তাকে ত্রিভুজের আকৃতি দিলেন। এ বার গরম ঘিয়ে ফেলে সোনালি করে তাদের ভাজা হল। রাজার আদেশ পেয়ে অদ্ভুত দর্শন নতুন এই খাবার পরিবেশন করা হল সোনার থালায়। রাজা হাতে নিলেন একটি। ধরিত্রী দেবী বললেন, “উঁহু, এক বারে নয়। ছোট্ট করে একটা কামড় দিন। জিভ পুড়ে যাবে নইলে। আর খেয়ে বলুন, কেমন স্বাদ হয়েছে।

রাজার মুখে রসনাতৃপ্তির হাসি দেখা দিল। খুশি হয়ে তিনি তিন ছড়া মুক্তোর মালা দিলেন ধরিত্রীর হাতে। ধরিত্রী এই খাদ্যের নাম বললেন সমভুজা। ভাষা গবেষকেরা মনে করেন, এই সমভুজাই ভাষার বিবর্তনের ফলে শিঙারা হয়ে দাঁড়িয়েছে। 

## চিত্র

Singara with Sauce packs .jpg| চাটনী সহ শিঙাড়া 
Singara01.jpg| দোকানের শিঙাড়া 
Singara02.jpg|ঝুড়িভরা শিঙাড়া 
Unfried Singara (Snacks) at Agrabad (01).jpg |ভাজার আগে কাঁচা শিঙাড়া 


## তথ্যসূত্র

## বহিঃসংযোগ

বিষয়শ্রেণী:ঝটপট খাবার
বিষয়শ্রেণী:ভারতীয় ঝটপট খাবার
বিষয়শ্রেণী:বাঙালি খাবার
বিষয়শ্রেণী:পশ্চিমবঙ্গের খাদ্য
বিষয়শ্রেণী:বাংলাদেশের খাদ্য
বিষয়শ্রেণী:কৃষ্ণনগর
জর্জ ল্যমেত্র্‌

**জর্জ এদুয়ার ল্যমেত্র্‌** () (জুলাই ১৭, ১৮৯৪ - জুন ২০, ১৯৬৬)  বিখ্যাত বেলজীয় বিশ্বতত্ত্ববিদ। তিনি ১৯২৭ সালে প্রস্তাব করেছিলেন যে, মহাবিশ্বের সম্প্রসারণ একটি আদি অবস্থা থেকে শুরু হয়েছিলো। তিনি বলেন সেই আদি অবস্থা ছিল একটি *আদি পরমাণু* বা Primeval atom। লেমাইট্‌র আইনস্টাইনের আপেক্ষিকতার সাধারণ তত্ত্ব নিয়ে গবেষণা করেন এবং সেই তত্ত্বে উল্লেখিত ক্ষেত্র সমীকরণসমূহের অনেকগুলো সমাধান করতে সমর্থ হন। এই সমাধানগুলোর উপর ভিত্তি করেই আধুনিককালে মহা বিস্ফোরণ মতবাদ গড়ে উঠেছে। 

## জীবনী
ল্যমেত্র্‌ বেলজিয়ামের শার্লরোয়া (Charleroi) অঞ্চলে জন্মগ্রহণ করেন। তিনি মূলত একজন পুর প্রকৌশলী (Civil Engineer) ছিলেন; এছাড়াও তিনি খ্রিস্টান ধর্মযাজক (priest) হিসেবে প্রশিক্ষণ গ্রহণ করেছিলেন। তিনি ব্রিটেনের কেমব্রিজ বিশ্ববিদ্যালয় এবং যুক্তরাষ্ট্রের ম্যাসাচুসেট্‌স ইনস্টিটিউট অফ টেকনোলজিতে (এমআইটি) জ্যোতিঃপদার্থবিজ্ঞান বিষয়ে অধ্যয়ন করেন। এমআইটি-তে অধ্যয়নকালে তিনি মার্কিন জ্যোতির্বিজ্ঞানী এডউইন হাবল এবং হার্ভার্ড বিশ্ববিদ্যালয়ের বিজ্ঞানী হারলো শ্যাপলি দ্বারা প্রভাবিত হন। এই দুজনই প্রসারণশীল মহাবিশ্বের ধারণা গ্রহণ করেছিলেন। তিনি ১৯২৭ সালে বেলজিয়ামের লিউভেন বিশ্ববিদ্যালয়ে জ্যোতিঃপদার্থবিজ্ঞানের অধ্যাপক হিসেবে যোগ দেন।

## গবেষণাকর্ম
ল্যমেত্র্‌ একটি আদি পরমাণুর উল্লেখ করেন যার বিস্ফোরণের ফলে মহাবিশ্বের সম্প্রসারণ শুরু হয়। এই আদি পরমাণুটি ছিল একটি বড়সড় ডিমের মত যা সূর্য অপেক্ষা প্রায় ৩০ গুণ বড়। এর মধ্যে মহাবিশ্বের বর্তমান উপাদানসমূহ সৃষ্টির জন্য প্রয়োজনীয় সকল উপাদান ছিল। এই আদি পরমাণুটি বর্তমানকাল থেকে ২০ - ৬০ বিলিয়ন বছর পূর্বে অস্তিত্বশীল ছিল বলে তিনি ধারণা করেন।

## রচনাবলি
* Discussion on the Evolution of the Universe (১৯৩৩)
* Hypothesis of the Primal Atom (১৯৪৬)

## আরও দেখুন
* মহা বিস্ফোরণ

## তথ্যসূত্র

## বহিঃসংযোগ
* 'A Day Without Yesterday': Georges Lemaitre & the Big Bang 
* Biography: The Day Without Yesterday: Lemaitre, Einstein and the Birth of Modern Cosmology.
* Dec, 1932 article in Popular Science explaining the Big Bang theory of Abbe George Lemaitre, Belgian mathematician

বিষয়শ্রেণী:বেলজীয় জ্যোতির্বিজ্ঞানী
বিষয়শ্রেণী:বেলজীয় বিশ্বতত্ত্ববিদ
বিষয়শ্রেণী:১৮৯৪-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মহাবিস্ফোরণ তত্ত্ব
বিষয়শ্রেণী:বিশ্বতত্ত্ববিদ
বিষয়শ্রেণী:মার্কিন ফিলোসফিক্যাল সোসাইটির সদস্য
ছোট কাটারা

right|thumb|ছোট কাটারার ধ্বংসাবশেষ
right|thumb|জল রং এ আঁকা ছোট কাটরা
**ছোট কাটারা** শায়েস্তা খানের  আমলে তৈরি ঢাকায় একটি ইমারত। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং তা ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে হেকিম হাবিবুর রহমান রোডে বুড়িগঙ্গা নদীর তীরে। ইমারতটি দেখতে অনেকটা বড় কাটারার মতো হলেও এটি আকৃতিতে বড় কাটারার চেয়ে ছোট এবং এ কারণেই হয়তো এর নাম হয়েছিল ছোট কাটারা। তবে ইংরেজ আমলে এতে বেশ কিছু সংযোজন করা হয়েছিল। ১৮১৬ সালে খ্রিস্টান ধর্মপ্রচারক লিওনার্দ এখানে ঢাকার প্রথম ইংরেজি স্কুল খুলেছিলেন।

বর্তমানে ছোট কাটারা বলতে কিছুই বাকি নেই শুধু একটি ভাঙা ইমারত ছাড়া। যা শুধু বিশাল তোরণ মতন সরু গলির উপর দাঁড়িয়ে আছে। চারদিকে অসংখ্য দোকান এমন ভাবে ঘিরে ধরেছে যে দেখে বোঝার উপায় নেই যে এখানে মুঘল আমলের এমন একটি স্থাপত্য ছিল।

## ব্যবহার
শায়েস্তা খানের আমলে ছোট কাটরা নির্মিত হয়েছিল সরাইখানা বা প্রশাসনিক কাজে ব্যবহারের জন্য। কোম্পানি আমলে ১৮১৬ সালে খ্রিস্টান ধর্মপ্রচারক লিওনারদ ছোট কাটরায় খুলেছিলেন ঢাকার প্রথম ইংরাজি স্কুল। ১৮৫৭ সালে, এখানে প্রতিষ্ঠা করা হয়েছিল ঢাকার প্রথম নরমাল স্কুল। উনিশ শতকের শেষ দিকে অথবা বিশ শতকের প্রথম দিকে ছোট কাটরা ছিল নবাব পরিবারের দখলে। এবং তাতে তখন ' কয়লা ও চুনার কারখানার কাজ' চলত।

## বিবি চম্পার স্মৃতিসৌধ
ছোট কাটরার সাথে বিবি চম্পার স্মৃতিসৌধ অবস্থিত ছিল। এক গম্বুজ, চার কোণা, প্রতিপাশে ২৪ ফুট দীর্ঘ ছিল স্মৃতিসৌধটি। তায়েশ লিখেছেন, 'পাদ্রী শেফার্ড ওটা ধ্বংস করে দিয়েছেন।' শেফার্ড বোধহয় কবরটি মাটির সঙ্গে মিশিয়ে দিয়েছেন। বিবি চম্পা কে ছিলেন তা সঠিক জানা যায় নি। তবে কারো মতে তিনি শায়েস্তা খাঁর মেয়ে।
 
## গ্যালারি


File:চিত্র-৩ ছোট কাটরার প্রবেশদ্বার.jpg|thumb| ছোট কাটরার প্রবেশদ্বার
File:ছোট কাটরা,কোতয়ালী, ঢাকা.jpg|thumb|ছোট কাটরা,কোতয়ালী, ঢাকা
File:ছোট কাটরার উপরের অংশ.jpg|thumb|ছোট কাটরার উপরের অংশ
File:ছোট কাটরার বহির্দৃশ্য.jpg|thumb|ছোট কাটরার বহির্দৃশ্য


## তথ্যসূত্র

## বহিঃসংযোগ
* 

বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:মোগল নিদর্শনসমূহ
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকার স্থাপত্য
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:পুরান ঢাকা
বিষয়শ্রেণী:ঢাকার ইতিহাস
বিষয়শ্রেণী:বাংলাদেশের প্রত্নতাত্ত্বিক স্থান
বিষয়শ্রেণী:মুঘল স্থাপত্য
বিষয়শ্রেণী:মুঘল সাম্রাজ্যের ভবন ও স্থাপনা
সালাফ

**সালাফ** () বলতে ইসলাম ধর্মানুসারে সাধারণত নবী মুহাম্মদ এবং তার পরবর্তী তিন প্রজন্ম অর্থাৎ সাহাবা, তাবেয়ী ও তাবে তাবিয়ীকে বুঝানো হয়।

## দ্বিতীয় প্রজন্ম
তাবিঈনগণ হলেন সাহাবাগণের উত্তরসূরি।

* উমর ইবনে আবদুল আজিজ
* উয়াইস করনি
* তারিক বিন জিয়াদ
* মুসা বিন নুসাইর
* হাসান বসরি
*

## তৃতীয়
তাবা তাবিঈনগণ হলেন তাবিঈনগণের উত্তরসূরি।

* আবু হানিফা
* আহমদ বিন হাম্বল
* ইমাম শাফি
* জাফর আল-সাদিক
* মালিক ইবনে আনাস
* মুহাম্মদ বিন কাসিম

## আরও দেখুন
* সাহাবাগণের তালিকা

## তথ্যসূত্র

## বহিঃসংযোগ

বিষয়শ্রেণী:মুসলিমদের তালিকা
বিষয়শ্রেণী:সালাফ
বিষয়শ্রেণী:সালাফি আন্দোলন
বিষয়শ্রেণী:ইসলামি পরিভাষা
লালন ফকির (চলচ্চিত্র)

**লালন ফকির** ১৯৭২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন সৈয়দ হাসান ইমাম এতে ফকির লালন সাঁইয়ের ভূমিকায় অভিনয় করেন উজ্জ্বল। আরো অভিনয় করেন কবরী, আনোয়ার হোসেন প্রমুখ। এটি ফকির লালন সাঁইকে নিয়ে নির্মিত প্রথম চলচ্চিত্র। নাট্যকার আসকার ইবনে শাইখের লালনকে নিয়ে নাটক  ঢাকার নাট্যমঞ্চে বেশ কয়েকবার মঞ্চায়িত হয়েছিল। এ নাটকটি অবলম্বনেই সৈয়দ হাসান ইমামের সংলাপ, চিত্রনাট্য, পরিচালনা ও প্রযোজনায় চলচ্চিত্রটি নির্মিত হয়। চলচ্চিত্রটিতে ফকির লালনের জীবন ও বাঙ্গালি সংস্কৃতির রুপায়ন তুলে ধরা হয়েছে। চলচ্চিত্রটির দুটি কপি এখনো বাংলাদেশ ফিল্ম আর্কাইভে সংরক্ষিত আছে।

## অভিনয়
* উজ্জ্বল - লালন ফকির
* কবরী
* আনোয়ার হোসেন

## চলচ্চিত্রের গান
চলচ্চিত্রটির গানে কণ্ঠ দেন আবদুল আলীম, নীনা হামিদ এবং আরো অনেকে।

## পুরস্কার
**[[বাচসাস পুরস্কার]]**
* শ্রেষ্ঠ অভিনেত্রী - কবরী
*শ্রেষ্ঠ গায়ক - আবদুল আলীম
## তথ্যসূত্র

## বহিঃসংযোগ

বিষয়শ্রেণী:১৯৭২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:লালন সম্পর্কে চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
আন্টোনি জিগমুন্ড

**আন্টোনি জিগমুন্ড** (জন্ম:২৬ ডিসেম্বর, ১৯০০, ওয়ারস - মৃত্যু: ৩০ মে, ১৯৯২, শিকাগো) পোলীয় বংশোদ্ভূত মার্কিন গণিতবিদ। তিনি বিংশ শতাব্দীর গণিতে প্রভাব বিস্তারকারী গণিতবিদদের একজন। তিনি হারমনিক বিশ্লেষণে গুরুত্বপূর্ণ অবদান রাখেন।

## জন্ম ও শিক্ষাজীবন
জিগমুন্ড ১৯২৩ সালে ওয়ারস বিশ্ববিদ্যালয় থেকে পিএইচডি লাভ করেন। তিনি ১৯২২ থেকে ১৯২৯ সাল পর্যন্ত ওয়ারস-র পলিটেকনিক স্কুল ও ১৯২৬-১৯২৯ পর্যন্ত তার ওয়ারস বিশ্ববিদ্যালয়ে পড়ান। এরপর ইংল্যান্ডে রকাফেলার বৃত্তি নিয়ে এক বছর পড়াশোনা করেন। তারপর বর্তমান লিথুয়ানিয়া অঞ্চলের উইলনো বিশ্ববিদ্যালয়ে অধ্যাপনা করেন। পোলীয় সেনাবাহিনীতে কিছুদিন কাজ করার পর ১৯৪০ সালে তিনি যুদ্ধপীড়িত মাতৃভূমি ছেড়ে পালিয়ে মার্কিন যুক্তরাষ্ট্রে চলে আসেন। সেখানে মাউন্ট হোলিওক কলেজ এবং পেনসিলভেনিয়া বিশ্ববিদ্যালয়ে পড়ানোর পর শিকাগো বিশ্ববিদ্যালয়ে যোগ দেন, যেখানে তিনি ১৯৮০ সালে অবসর নেয়ার আগ পর্যন্ত শিক্ষকতা করেন।

সুদীর্ঘ ৬০ বছরের শিক্ষকতা জীবনে জিগমুন্ড ৮০রও বেশি ছাত্রকে পিএইচডি লাভে সহায়তা করেন। ১৯৮৬ সালে তিনি শিকাগো ধারার গাণিতিক বিশ্লেষণ সৃষ্টি করার জন্য মার্কিন জাতীয় বিজ্ঞান পদক (U.S. National Medal of Science) লাভ করেন। এই ধারায় ফুরিয়ে বিশ্লেষণ ও আংশিক অন্তরক সমীকরণে এর প্রয়োগের ওপর জোর দেয়া হয়।

জিগমুন্ড মার্কিন যুক্তরাষ্ট্র, পোল্যান্ড, আর্জেন্টিনা ও স্পেনের জাতীয় বিজ্ঞান একাডেমীসমূহের সদস্য ছিলেন।

## প্রকাশিত গ্রন্থাবলি
* Trigonometric Series (১৯৩৫)
* Analytic Functions (১৯৩৮)
* Measure and Integral (১৯৭৭)

## তথ্যসূত্র

* Kazimierz Kuratowski, *A Half Century of Polish Mathematics: Remembrances and Reflections*, Oxford, Pergamon Press, 1980, .
* 
* 
* The 2nd edition (Cambridge U. Press, 1959) consists of 2 separate volumes. The 3rd edition (Cambridge U. Press, 2002) consists of the two volumes combined with a foreword by Robert A. Fefferman.
*  The first edition (vol. V of the series *Monografje Matematyczne*, 1935) consists of iv+320 pp. The third edition consists of foreword: xii; vol. I: xiv+383 pp.; vol. II: viii+364 pp.

## বহি:সংযোগ
* Antoni Zygmund

বিষয়শ্রেণী:১৯০০-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:মার্কিন গণিতবিদ
বিষয়শ্রেণী:২০শ শতাব্দীর পোলীয় গণিতবিদ
বিষয়শ্রেণী:গাণিতিক বিশ্লেষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চীনের জাতীয় পতাকা

[right|thumb|200px|[চিত্র:FIAV 110110.svg|23px বেসামরিক ও জাতীয় পতাকা। অনুপাত ২:৩]]
[right|thumb|200px|[চিত্র:FIAV 001000.svg|23px সামরিক পতাকা। অনুপাত ৪:৫]]
[right|thumb|200px|[চিত্র:FIAV 000001.svg|23px নৌবাহিনীর পতাকা।]]

গনচীনের জাতীয় পতাকা হলো "পঞ্চতারকা বিশিষ্ট লাল পতাকা" (五星红旗 in pinyin: wǔ xīng hóng qí)"। নকশাটিতে একটি বড় তারা এবং তার চারপাশে বৃত্তচাপাকারে চারটি ছোট তারা রয়েছে, যা পতাকার প্রান্তের দিকে মুখ করে বসানো। এই পাঁচটি তারা এবং তাদের পারস্পরিক সম্পর্ক, বড় তারা দ্বারা প্রতীকায়িত চীনা কমিউনিস্ট পার্টি (সিসিপি)-র অধীনে, চারটি ছোট তারা দ্বারা প্রতীকায়িত চীনা জনগণের চারটি সামাজিক শ্রেণীর ঐক্যকে প্রতিনিধিত্ব করে। লাল রঙটি চীনা কমিউনিস্ট বিপ্লবের প্রতীক।  এর নকশা করেন রুইয়ান নিবাসী অর্থনীতিবিদ ও শিল্পী জেং লিয়ান্সং। 

চীনের প্রথম জাতীয় পতাকা, যা হলুদ ড্রাগন পতাকা নামে পরিচিত, ১৮৬২ সালে ছিং রাজবংশ কর্তৃক গৃহীত হয়েছিল। এতে একটি সাধারণ হলুদ জমিনের উপর একটি নীল ড্রাগন এবং উপরের বাম কোণে একটি জ্বলন্ত লাল মুক্তা ছিল। ১৯১২ সালের ১০ জানুয়ারি, শিনহাই বিপ্লব এবং চীন প্রজাতন্ত্র প্রতিষ্ঠার সাথে সাথে, বেইয়াং সরকার কর্তৃক পঞ্চরঙা পতাকা জাতীয় পতাকা হিসেবে গৃহীত হয়, যাতে চীনের পাঁচটি প্রধান জাতিগোষ্ঠীর তালিকা-এর প্রতিনিধিত্বকারী পাঁচটি রঙিন ডোরা ছিল। সফল উত্তর অভিযানের পর, যে অভিযানে কুওমিনতাং বেইয়াং সরকারকে উৎখাত করেছিল, লাল জমিনের উপর নীল ক্যান্টন (ক্যান্টন) এবং তার উপর বারোটি ত্রিভুজ দ্বারা বেষ্টিত একটি সাদা চাকতি সম্বলিত একটি পতাকা চীনের জাতীয় পতাকা হিসেবে গৃহীত হয়।

১৯৪৯ সালের ১ অক্টোবর গণপ্রজাতন্ত্রী চীন ঘোষণার পর পাঁচতারা লাল পতাকাটি চীনের জাতীয় পতাকা হিসেবে গৃহীত হয়। পতাকাটির নকশা করেন জেং লিয়ানসং, যার নকশাটি চীনা গণ রাজনৈতিক পরামর্শদাতা সম্মেলন কর্তৃক অনুমোদিত হয়েছিল। গণপ্রজাতন্ত্রী চীন প্রতিষ্ঠার ঘোষণা অনুষ্ঠানে, ১৯৪৯ সালের ১ অক্টোবর বেইজিংয়ের তিয়েনআনমেন চত্বরে দিকে মুখ করে থাকা একটি খুঁটিতে পিপলস লিবারেশন আর্মি (পিএলএ) সর্বপ্রথম পতাকাটি উত্তোলন করে।

চীনের পতাকার লাল রঙের দুটি ঐতিহাসিক ভিত্তি রয়েছে। এটি ১৯৪৯ সাল থেকে চীনে আধিপত্য বিস্তারকারী বিপ্লবী কমিউনিস্ট দর্শনকে প্রকাশ করে, যখন মাও সেতুংয়ের বাহিনী চীনের গৃহযুদ্ধে জয়লাভ করে এবং জাতীয়তাবাদীদের এবং তাদের পতাকাকে মূল ভূখণ্ড থেকে বিতাড়িত করে।

## তথ্যসূত্র

বিষয়শ্রেণী:দেশ অনুযায়ী পতাকা
বিষয়শ্রেণী:চীন
বিষয়শ্রেণী:জাতীয় পতাকা
বিষয়শ্রেণী:এশিয়ার পতাকা
অ্যাভোগাড্রোর সূত্র

১৮১২ খ্রিষ্টাব্দে ইতালীয় পদার্থবিজ্ঞানী আমেদেও অ্যাভোগাড্রো গ্যাসের আয়তন ও অণুর সম্পর্কীয় একটি সূত্র প্রস্তাব করেন। তার দেয়া এ প্রস্তাবটি যদিও বিগত প্রায় ২০০ বছর যাবৎ নির্ভুল প্রমাণিত হয়ে আসছে অর্থাৎ তত্ত্ব হিসাবে প্রতিষ্ঠিত তথাপি আজও এ প্রস্তাবটি ‌**অ্যাভোগাড্রো প্রকল্প** (Avogadro’s Hypothesis) নামেই পরিচিত। অ্যাভোগাড্রোর প্রকল্পটি এরূপ - *স্থির [[তাপমাত্রা]] ও [[চাপ|চাপে]] সম আয়তনের মৌলিক ও যৌগিক সকল গ্যাসে সমান সংখ্যক অণু থাকে*। বিপরীতভাবে বলা যায় যে, *স্থির তাপমাত্রা ও চাপে যে কোন গ্যাসের সমান সংখ্যক অণু সম আয়তন দখল করে*।

উদাহরণস্বরূপ, যদি নির্দিষ্ট তাপমাত্রা ও চাপে চারটি একই আয়তনের বেলুনে যথাক্রমে হাইড্রোজেন (H2), অক্সিজেন (O2), নাইট্রোজেন (N2) ও কার্বন ডাইঅক্সাইড (CO2) গ্যাস ভরা থাকে এবং কোনভাবে প্রথম বেলুনে n সংখ্যক হাইড্রোজেন অণুর অস্তিত্ত্ব পাওয়া যায় তবে অ্যাভোগাড্রোর সূত্র অনুসারে অন্যান্য বেলুনগুলোতেও যথাক্রমে n সংখ্যক অক্সিজেন অণু, n সংখ্যক নাইট্রোজেন অণু এবং n সংখ্যক কার্বন ডাইঅক্সাইড অণু বিদ্যমান থাকবে; যদিও গ্যাসসমূহের রাসায়নিক ভর, গঠন ও প্রকৃতি সম্পূর্ণ ভিন্ন। এটিই অ্যাভোগাড্রো প্রকল্পের মূল ধারণা।

অ্যাভোগাড্রো প্রকল্প হতে প্রাপ্ত গাণিতিক ধারণাটি এরূপ, যদি কোন গ্যাসের আয়তন \,V এবং মোল সংখ্যা \,n হয় তবে,
:::V \propto n ;(যখন তাপমাত্রা ও চাপ স্থির)

এছাড়া অ্যাভোগাড্রোর প্রকল্প থেকে তিনটি গুরুত্বপূর্ণ অণুসিদ্ধান্তে উপনীত হওয়া গেছে। এগুলো হলো -

:১. নিষ্ক্রিয় গ্যাস ব্যতীত অন্য সকল মৌলিক গ্যাসের অণু দ্বিপরমাণুক।

:২. যেকোন গ্যাসের আণবিক ভর তার বাষ্প ঘনত্বের দ্বিগুণ।

:৩. স্থির তাপমাত্রা ও চাপে সকল গ্যাসের মোলার আয়তন সমান এবং আদর্শ তাপমাত্রা ও চাপে তা ২২.৪ লিটার (L) বা ২২.৪ ঘনডেসিমিটার (dm3) ।

## অ্যাভোগাড্রো সংখ্যা

**অ্যাভোগাড্রোর সূত্র অনুযায়ী স্থির তাপমাত্রা ও চাপে সম আয়তনের সকল গ্যাসে সমান সংখ্যক অণু থাকে। আবার স্থির তাপমাত্রা ও চাপে সকল গ্যাসেরই মোলার আয়তন সমান। এ দুটি সূত্র ও সিদ্ধান্তকে সংযুক্ত করে বলা যায়, স্থির তাপমাত্রা ও চাপে যেকোন গ্যাসের ১ [[মোল|মোলে]] সমান সংখ্যক অণু থাকে। যেহেতু তাপমাত্রা ও চাপের হ্রাস-বৃদ্ধিতে অণুর সংখ্যা বাড়ে না বা কমে না, সেহেতু সকল গ্যাসের ১ মোল পরিমাণে অণুর সংখ্যা সমান। এ সকল গ্যাসকে শীতল করলে তারা প্রথমে তরল এবং পরে কঠিন পদার্থে পরিণত হবে; কিন্তু অণুর সংখ্যার হ্রাস-বৃদ্ধি হবে না। সুতরাং ''সকল পদার্থের ([[কঠিন পদার্থ|কঠিন]], [[তরল পদার্থ|তরল]] বা [[গ্যাসীয় পদার্থ|গ্যাসীয়]]) এক মোল পরিমাণে নির্দিষ্ট সংখ্যক অণু থাকে, এ সংখ্যাকে অ্যাভোগাড্রো সংখ্যা বলা হয়''। এ সংখ্যাকে ‘<math>\,N_A</math>’ দ্বারা চিহ্নিত করা হয়। এটি একটি ধ্রুব সংখ্যা, তাই <math>\,N_A</math> কে অ্যাভোগাড্রো ধ্রুবক-ও বলা হয়। বিভিন্ন পরীক্ষা দ্বারা এর মান ৬.০২৩ × ১০<sup>২৩</sup> নির্ণিত হয়েছে। অর্থাৎ,**

::**<math>\,N_A</math> = ৬.০২৩ × ১০<sup>২৩</sup>অণু mol<sup>-1</sup> (অণু প্রতি মোল)**

## তথ্যসূত্র

বিষয়শ্রেণী:গ্যাসের সূত্র
বিষয়শ্রেণী:পদার্থের পরিমাণ